ร้านสังเวียนซีฟู๊ดนี่ อยู่ริมหาดชะอำแถว ๆ โรงแรมสปริงฟิล@sea นะคับ 
เคยรีวิวตอนไปทานมื้อเย็นไปทีนึงแล้ว แต่คราวนี้ไปทานมื้อกลางวัน อาหารไม่เหมือนกัน

เมนูแรกกันเลย กุ้งแช่น้ำปลา หน้าตาธรรมดามาก ๆ ครับ ตอนแรกไม่ทานด้วยนะครับ 55 (เกือบพลาดซะแล้ว)
พอลองชิมเข้าไป ติดใจเลย กุ้งสด ๆ เนื้อหวาน เด้งตามธรรมชาติเลยครับ
แถมได้น้ำจิ้มแซ่บ ๆ เปรี้ยว หวาน เผ็ด จี๊ดจ๊าด ๆ เข้าไปอีก สุดยอดดดด เลย
ถ้าไม่ได้ลองคงเสียดายมากกเลย อร่อยเลยครับจานนี้ 

ปูม้านึ่ง 2 กิโล ถ้าจำไม่ผิดโลละ 450
ปูสดใช้ได้ แต่ไซส์ไม่ค่อยสวยเท่าไหร่ เทียบกับราคา 
เนื้อปูสดดีใช้ได้ 

ปลากะพงทอดน้ำปลา ตัวใหญ่มาก ๆ
ไซส์น่าจะ +- โลนิดหน่อย ถ้าไปน้อย ๆ คน สั่งปลาอาจจะจอดได้
จานนี้มียำมะม่วงมาให้ด้วย 

กุ้งทอดซอสมะขาม จานนี้ อร่อยดี
น้ำซอสมะขาม หวานอมเปรี้ยว กลมกล่อม ทานกับข้าวสวย อร่อยดี กุ้งตัวไม่ใหญ่มากนัก 

ปลาหมึกต้มมะนาว อ้อ นึ่งมะนาว มาแบบน้ำเจิ่ง ๆ มาเลย
ปลาหมึกสดใช้ได้ น้ำนึ่งมะนาว เปรี้ยว แซบ ใช้ได้ 

สุดท้าย เนื้อกรรเชียงปูอบวุ้นเส้น
เนื้อกรรเชียงปูขายเป็นขีด ถ้าจำไม่ผิดขีดละ 130
หม้อนี้ 3 ขีด บวกค่าทำอีกนิดหน่อย 
เนื้อปูเยอะสะใจ กันเลย
อบวุ้นเส้นมาดี แห้ง ๆ หอม ๆ ไม่แฉะ
เนื้อปูสดใช้ได้ แต่ชิ้นไม่ใหญ่นัก
ทานกับน้ำจิ้มซีฟู๊ด อร่อยโอเคเลย 






 